Šta bi dao da si na mom mjestu

Šta bi dao da si na mom mjestu je drugi po redu LP-album sarajevske rok grupe Bijelo dugme iz 1975. godine u izdanju zagrebačke diskografske kuće Jugoton. Pjesme za album komponirane su i pripremljene u Boriku, malom mjestu kraj Rogatice u istočnoj Bosni, a snimane su u London novembra 1975. godine.
Album je anketiran na 17. mjestu od 100 najvećih jugoslavenskih rok i pop albuma po knjizi iz 1998. YU 100: najbolji albumi jugoslavenske rok i pop muzike.

 Snimanje albuma 
Nakon ogromnog komercijalnog i kritičkog uspjeha debitantskog albuma Kad bi' bio bijelo dugme i uspješne turneje koja je nakon toga uslijedila, muzičari iz grupe Bijelo dugme su u jesen 1975. otišli u selo Borike u istočnoj Bosni, gdje su radili na pjesmama za svoj sljedeći album.

Radno snimanje albuma započelo je u novembru 1975. u Londonu. Album je producirao Neil Harrison,Šta bi dao da si na mom mjestu at Discogs koji je prethodno sarađivao s britanskim muzičkim rock grupama Cockney Rebel i Gonzalez.Neil Harrison production credits at Discogs Bas gitaru na ovom albumu svirao je pjevač Željko Bebek, budući da je bas gitarist Zoran Redžić ozlijedio srednji prst neposredno prije nego što je počelo snimanje albuma. Ipak, Redžiću je pripisana saradnja na albumu, jer je radio na bas linijama, a za vrijeme snimanja savjetovao je Bebeka. U to vrijeme u istim studijima britanska rok grupa Roxy Music je radila na svom albumu "Sirena". Članovi ove grupe su u nekoliko navrata obilazili radna snimanja Bijelog dugmeta, izrazivši da im se sviđa što su čuli.

Tokom snimanja albuma muzičari iz grupe Bijelo dugme su snimili pjesmu na engleskom jeziku pod nazivom "Playing the Part", koja nije objavljena na albumu, već se pojavila na promotivnom singlu distribuiranom novinarima. Tekst za ovu pjesmu napisali su Dave Townsend i izvršni direktor Jugotona Veljko Despot, koji je s grupom Bijelo dugme boravio u Londonu tokom snimanja albuma. Veljko Despot je tražeći nekoga da napiše tekst na engleskom, kontaktirao agenciju za umjetnike koja je poslala Davea Townsenda.

 Omot albuma 
Naslovnicu albuma dizajnirao je Dragan S. Stefanović koji je dizajnirao omot i prethodnog albuma. Na fotografiji je bila tada djevojka Zorana Redžića.

 Spisak pjesama 

"Tako ti je mala moja kad ljubi Bosanac" (3:52)
"Hop-cup" (2:18)
"Došao sam da ti kažem da odlazim" (3:36)
"Ne gledaj me tako i ne ljubi me više" (6:46)
"Požurite konji moji" (7:17)
"Bekrija si cijelo selo viče e pa jesam, šta se koga tiče" (2:47)
"Šta bi dao da si na mom mjestu" (7:42)

Muziku i tekst napisao Goran Bregović (osim pjesme "Šta bi dao da si na mom mjestu", čiji je tekstopisac Duško Trifunović).

 Članovi grupe 
Željko Bebek - vokal
Zoran Redžić - bas-gitara
Goran "Ipe" Ivandić - bubnjevi
Vlado Pravdić - sintisajzer
Goran Bregović - gitara

 Saradnici 
 Neil Harrison - producent
 Veljko Despot - urednik
 Dragan S. Stefanović - omot
 Peter Henderson - snimatelj
 Nigel, Ross i Gary - operatori 
 Chris "Bomber" Blair - rezao ploču

 Reference 

 Vanjski linkovi 
 http://www.discogs.com/Bijelo-Dugme-%C5%A0ta-Bi-Dao-Da-Si-Na-Mom-Mjestu/master/115456

Kategorija:Albumi Bijelog dugmeta
Kategorija:Albumi iz 1975.
Kategorija:Albumi u izdanju Jugotona